9Louro

Martín Louro, nado en Muros en 2004, máis coñecido coma 9Louro, é un cantante galego de pop urbano, trap, música electrónica e raeggeton. O 19 de febreiro de 2026 publicou o seu segundo álbum Amorrer. É irmán de Xanma Louro, músico da banda The Rapants.

Traxectoria
Inicios
Malia estar relacionado coa música urbana afeccionada autoproducida durante varios anos, Martín Louro comezou a súa traxectoria musical de xeito profesional en 2024, coa publicación do seu primeiro álbum Nove noves. Após de estudar un ciclo superior de Electrónica e electricidade, apostou pola música a nivel profesional. Criado nunha familia de artistas, Louro é o irmán menor de Xanma Louro, músico da banda The Rapants. Perante os bos precedentes na industria musical, Martín Louro, da man do seu produtor Yuly, comezou a traballar no seu primeiro álbum.

En 2026, 9Louro comezou a ter notoriedade na música urbana en galego, após de encher a finais de 2025 a igrexa da Universidade de Santiago nun concerto de balde que deixou fóra a ducias de persoas. Actuou no festival Emigrason de Bruxelas, un festival adicado á música en galego celebrado na sala Tricoterie da capital belga. Semanas despois, esgotou as entradas para o seu concerto na sala Capitol de Santiago de Compostela en apenas trinta minutos.

Amorrer
Amorrer foi publicado o 19 de febreiro de 2026, un disco de catorce cancións nas que 9Louro confesou vir traballando durante máis de un ano. Catro das cancións do álbum xa foran publicadas entre agosto do ano anterior e xaneiro. A temática do disco bascula arredor de temáticas universais coma o amor, o desamor, o sexo ou os romances esporádicos. En Vieta, 9Loura relata un amor de verán, en referencia á praia muradesa de Vieta. En temas coma Volver a naser, 9Louro explora a autoconsciencia e o amor propio.

En Amorrer, producido por Julián Otero (Yuly), colaboran artistas coma Dirty Suc, Xanma Louro -o seu irmán- e Samuel González, membros da banda The Rapants; Ortiga, West Srk, Chris Indian ou Lil Chachi.

Discografía
Álbums de estudo
 Amorrer (2026)
 Nove Noves (2024)
EPs
 Amor e Outras Drogas (2025)

Notas

Véxase tamén
Outros artigos
 The Rapants
 Xanma Louro
Ligazóns externas
 Entrevista a 9Louro na TVG.

Categoría:Nados en Muros
Categoría:Nados en 2004
Categoría:Grupos musicais en galego
Categoría:Cantantes de Galicia